Ir-Regolament tal-Kummissjoni (KEE) Nru 2288/83
tad-29 ta' Lulju 1983
li jistabbilixxi lista ta' sustanzi bioloġiċi jew kimiċi pprovduti fl-Artikolu 60(1)(b) tar-Regolament tal-Kunsill (KEE) Nru 918/83 li jistabbilixxi sistema Komunitarja ta' esenzjonijiet minn dazji doganali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 918/83 li jistabbilixxi sistema Komunitarja ta' eżenzjoni minn dazzju tad-dwana [1], u b'mod partikolari l-Artikolu 143 tiegħu,
Billi l-Artikolu 60(1)(b) u (2) tar-Regolament (KEE) Nru 918/83 jipprovdi għal dħul b'eżenzjoni minn dazzju fuq l-importazzjoni ta' sustanzi bioloġiċi jew kimiċi impurtati esklussivament għal skopijiet mhux kummerċjali minn stabbilimenti pubbliċi, jew dawk id-dipartimenti ta' stabbiliment pubbliċi, jew minn stabbilimenti privati awtorizzati, li l-attività ewlenija tagħhom hija l-edukazzjoni jew ir-riċerka xjentifika; billi tali dħul b'eżenzjoni minn dazzju fuq l-importazzjoni huwa limitat, madankollu, għal sustanzi bioloġiċi u kimiċi li għalihom m'hemm l-ebda produzzjoni ekwivalenti fit-territorju tad-dwana tal-Komunità u li huma inklużi f'lista abbozzata skond il-proċedura stabbilita fl-Artikolu 143(2) u (3) tar-Regolament hawn fuq imsemmi;
Billi skond informazzjoni miksuba mill-Istati Membri m'hemm l-ebda produzzjoni ekwivalenti fit-territorju ta' dwana tal-Komunità tas-sustanzi bioloġiċi jew kimiċi elenkati fl-Anness ta' dan ir-Regolament;
Billi l-miżuri pprovduti f'dan ir-Regolament huma skond l-opinjoni tal-Kumitat għall-Arranġamenti tad-Duty Free,
ADOTTAT DAN IR-REGOLAMENT:
L-Artikolu 1
Il-lista ta' sustanzi bioloġiċi jew kimiċi eleġibbli għal dħul b'eżenzjoni minn dazzju fuq l-importazzjoni pprovduta fl-Artikolu 60(1)(b) tar-Regolament (KEE) Nru 918/83 tinsab fl-Anness ta' dan ir-Regolament.
L-Artikolu 2
Dan ir-Regolament għandu jidħol fis-seħħ fl-1 ta' Lulju 1984.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Lulju 1983.